Document ID: /fineweb-2-swissfilter-quality_10-filterrobots/filtered/01308.jsonl.gz/1570

Integrimi
Për të dytën herë i refuzohet pasaporta zvicerane Hamdi Halilit
jo familje ishte dashur të lëshonte Zvicrën që në vitin 2005. Por në vend që ta bënte këtë, asaj i qe ofruar azili kishtar
“Ky moment i pasdites të së shtunës tingëllon si një “deja-vu” i dhimbshëm dhe poshtërues për Hamdi Halilin, kosovarin tashmë më të njohur në regjion, i cili dëshiron të bëhet shtetas i Zvicres”, shkruan bz.ch. Kryetari i Asamblesë së qytetarëve i afrohet Hamdi Halilit, i cili po priste jashtë sallës, duke i thënë: Hamdi. Kërkesa jote u refuzua me 23 vota kundër, 21 pro dhe 22 abstenime”.
Asambleja e qytetarëve e Komunës Bubendorf, kantoni Baselland, ka votuar për të dytën herë kundër natyralizimit të Hamdi Halilit, transmeton albinfo.ch. Dhe, po kështu është hera e dytë që ajo nuk ka dhënë arsyetim të mjaftueshëm për këtë vendim të saj.
“Nuk ka arsyetim për mosnatyralizimin”, ka thënë Roger Frey, kryetar i Asamblesë së qytetarëve, këtij institucioni që në disa komuna jep miratimin ose jo për dhënien në nivel komunal të pasaportës zvicerane. 23 veta kanë votuar kundër, 21 pro dhe 22 janë përmbajtur në votimin që është mbajtur të shtunën.
Megjithatë Frey supozon se refuzimi ka ardhur si rezultat i historisë së familjes Haili. Kjo familje ishte dashur të lëshonte Zvicrën që në vitin 2005. Por në vend që ta bënte këtë, asaj i qe ofruar azili kishtar, transmeton albinfo.ch. Një vit më vonë, autoritetet e lejuan familjen që përfundimisht të qëndronte në Zvicër (me vizë B e pastaj C).
Së këndejmi, qëndrimi për një kohë të caktuar “ilegalisht” në Zvicër mund të jetë njëri ndër shkaqet përse “vendësit” nuk e miratojnë natyralizimin e familjes.
Të kujtojmë: Rasti i familjes Halili ka qenë i pranishëm edhe para tre vjetësh në mediat zvicerane dhe në albinfo.ch, kur asaj i qe refuzuar natyralizimi nga po kjo komunë. Ndër pretekstet refuzuese që ishin përfolur atëherë ishte edhe një “arsye” banale: veshja jotipike e Hamdiut dhe djemve të tij me veshje sportive (“trenerka” ose tuta)…
Me tuta ose pa to, djemtë dhe bashkëshortja kanë marrë ndërkohë pasaportën zvicerane. I vetmi që kishte mbetur pa u natyralizuar ishte Hamdiu, shkruan albinfo.ch. Ai që u refuzua sërish…
Tash pritet që “topi” të bartet në duart e Kantonit Baselland.
Të ngjashme
A do ta votojë Aargau ashpërsimin e aplikimit për pasaportë zvicerane?
Të tjera nga Integrimi
E-Diaspora
-
A është mbajtur e izoluar shtetasja shqiptare nga partneri i saj në Zvicër? E ëma e 27 vjeçes ka raportuar në një televizion shqiptar se e bija e saj...
-
Dy vëllezër kosovarë, dy doktorë për një ditë në Zvicër
-
Takimi i parë i profesionistëve shqiptarë të diasporës në mjekësi
-
Londër: Artistët shqiptarë, fitues të çmimit “International Film Fest”
-
Forumi i Shoqatave Shqiptare në Britani festoi 12-vjetorin e Pavarësisë së Kosovës
Jeta në Zvicër
-
Dy vëllezër kosovarë, dy doktorë për një ditë në Zvicër Dy të rinjtë kosovarë, me origjinë nga Zhuri i Prizrenit, u bënë storie suksesi në Gjenevë...
-
2021-2024
Zvicra dhuron mbi 11 miliardë franga për të ulur varfërinë në botë
-
Zvicra u vështirëson refugjatëve të njohur udhëtimin në vendet e prejardhjes
-
Në Zvicër
50% të psikiatërve janë të huaj: pacientët zviceranë ndihen të pakuptuar
-
Regensdorf (ZH)
Shfrytëzon rrugën e urgjencës dhe filmon ambulancën, ndalohet kosovari